Home/Tuis • Up/Op • Pieter Mouton • A Prima Vista • Souls For Jesus •
Soek in hierdie webwerf Search this site English
A Prima Vista Musiekskool
En die hele Israel het die verbondsark van die HERE gaan haal met gejuig en basuingeklank en met trompette en simbale, onderwyl hulle musiek maak op harpe en siters.
1 Kronieke 15:28
AFFRETTANDO CON SPIRITO
Vorentoe met geesdrif
A Prima Vista Musiekskool staan onder bestuur van die skoolhoof, Clary Naude en is geleë in die pragtige landelike gebied van Heilbron in die Vrystaat.
A Prima Vista Musiekskoolstudent
Die naam van hierdie uitnemende musiekskool "A Prima Vista" beteken om vir die eerste keer van bladmusiek af te speel, dus om 'n musiekstuk te bladlees. Dit dui op jonk en oud wat vir die eerste keer self musiek maak en met musieknote in aanraking kom, meer daarvan wil leer en daarmee wil vorder. Die simboliek van die skoolnaam dui die pragtige gesindheid waarmee dié mense van hierdie skool hul musiek bedryf. Dis ook nie net jongelinge of musiekleke wat by die skool mag aansluit nie. Persone wat reeds vroeër musiek gemaak het, kan ook aansluit. Daar is gulde geleentheid vir almal om heerlik musiek te maak en dit met ander te deel.
A Prima Vista Musiekskoolstudente
Met musiek is daar so baie om te leer en so baie om te beleef dat mens nie anders kan as om dringend versnellend (affrettando) en met geesdrif (con spirito) vorentoe te beweeg nie en van daar die skool se pragleuse: AFFRETTANDO CON SPIRITO.
Die Colla Parte Orkes wat sowat 10 lede het, gee gedurig uitvoerings en is deel van die musiekskool. Die musiekskool se leerlinge tree ook dikwels op tydens spesiale geleenthede soos troues, feeste, onthale en ander soortgelyke funksies.
A Prima Vista Musiekskool bied ook jaarliks ander belangrike geleenthede aan. Dit sluit in die volgende: Die Riemland Talentfees (waartydens die Ad Libitum internet Kompetisie ook plaasvind), Lentekonserte en Kerskonserte.
A Prima Vista Musiekskoolwenners
Die musiekskool A Prima Vista is puik en bied hoë gehalte musiekonderrig aan aan hul studente. Van so jonk as 4 jaar tot oud 70+ jaar kan aansluit by die skool en elke leerling geniet baie spesiale en individuele aandag. Opleiding in 'n verskeidenheid van instrumente soos klavier, kerkorrel, klawerbord, kitaar, blokfluit, trekklavier, trompet en viool word aangebied. Sanglesse word deur Riana Mouton aangebied.
Besoek gerus die skool se webwerf en lees meer oor Riana se betrokkenheid by die skool as sangonderwyseres by: aprimavista.co.za/sang. Daar is ook 'n mooi reeks foto's van nog kunstenaars te siene.